དུས་རབས་བཅུ་དགུ་པའི་སྐབས་སུ་ནུབ་གླིང་དུ་མཚོན་རྟགས་རིང་ལུགས་དང་།རྟོག་པ་འཆར་ཡན་རིང་ལུགས།འབྱུང་འགྱུར་རིང་ལུགས།མངོན་མཚོན་རིང་ལུགས།གཞི་གྲུབ་རིང་ལུགས་སོགས་ཀྱིས་མཚོན་པའི་དེང་རབས་རྩོམ་རིག་གི་གྲུབ་མཐའ་ཆེ་ཆུང་བཞི་བཅུ་ལྷག་དར་བར་བཤད།དེང་རབས་རིང་ལུགས་ཀྱི་སྙན་ངག་ཐོན་སྔ་ཤོས་དེ་མཚོན་རྟགས་རིང་ལུགས་ཞེས་པ་ཡིན་ཞིང་།ཧྥ་རན་སིའི་སྙན་ངག་མཁན་ཞག་ལིབྷོ་དྷི་ལེརཞུ་བས་རྩོམ་རྒྱུན་འདི་བཏིངས་པར་བཤད།རྩོམ་རྒྱུན་འདིའི་ཚབས་མཚོན་བརྩམས་ཆོས་ལྟ་བུ་ནི་ཁོང་གི་སྙན་དེབམི་དགེ་མེ་ཏོགཏུ་གསལ་བའི་སྙན་ངག་དག་ལ་ངོས་འཛིན་བྱེད་ཅིང་།མི་དགེ་མེ་ཏོགཅེས་པ་དེ་སྤྱི་ལོ་༡༨༥༧ལོར་པར་སྐྲུན་བྱས་ཡོད།སྙན་དེབ་འདི་ལ་བརྟེན་ནས་ཧྥ་རན་སིའི་རྩོམ་རིག་དེ་སྔར་སྲོལ་གྱི་ལམ་བུ་ནས་ཕྱིར་བཤོལ་གྱིས་སྲོལ་ལུགས་གསར་པ་ཞིག་གི་ཕྱོགས་སུ་བསྐྱོད་པ་མཚོན་ལ།འདིས་དེང་རབས་རིང་ལུགས་ཀྱི་སྙན་ངག་དངོས་སུ་དབུ་བརྙེས་པའང་མཚོན་གྱི་ཡོད།